Dobu plnú utrpenie prekonávajú spoločne pomocou kníh, ktoré nielen pre seba kradne Liesel v knižnici miestneho starostu. A postupne sa naučí vážiť si nielen silu slov, ale aj moc nad nimi.
Zdroj obrázku: Internet
Sila slov a fantázie je ukrytá v knihách. Ale len pre tých, ktorí ich vedia a chcú čítať. Film Zlodejka kníh je príbehom Liesel (Sophie Nélisse), ktorá sa v priebehu 2. svetovej vojny dostane do pestúnskej rodiny Hansa Hubermanna (Geoffrey Rush) a jeho ženy Rosy (Emily Watson), aby tu začala nový život.
Liesel sa snaží zapadnúť – doma aj v škole, kde si z nej spolužiaci uťahujú, pretože nevie dobre čítať. Liesel je odhodlaná situáciu zmeniť s posadnutosťou rodiaceho sa učenca. A k tomu získa pomoc svojho nového dobrosrdečného otecka. Hans sa s Liesel učí dni aj noci, behom ktorých sa Liesel snaží podrobne preštudovať svoju prvú knihu, Hrobárovu príručku, ktorú si tajne odniesla z pohrebu svojho brata.
Liesel sa tiež spriatelí s ich novým hosťom, židovským utečencom Maxom (Ben Schnetzer), ktorého pred nacistami ukrývajú v pivnici. A práve Max je ďalším, ktorý ju povzbudzuje v čítaní a v túžbe po vzdelávaní.
Zlodejka kníh - trailer
Postupne sa mení aj jej priateľstvo s mladým susedom Rudym (Nico Liersch), ktorý Liesel síce podpichuje, ale pritom sa do nej zamiluje. Dobu plnú utrpenie prekonávajú spoločne pomocou kníh, ktoré nielen pre seba kradne Liesel v knižnici miestneho starostu. A postupne sa naučí vážiť si nielen silu slov, ale aj moc nad nimi.
"Bola to doba extrémneho nebezpečenstva a zla a ja som bol inšpirovaný činmi láskavosti v týchto veľmi temných časoch," hovorí o príbehu Markus Zusak. "A o tom Zlodejka kníh je: o hľadaní krásy aj za tých najohavnejších podmienok. Jednou z ústredných tém príbehu je, že Hitler ničí ľudí svojimi slovami a Liesel tieto slová kradne späť a píše s ich pomocou vlastný príbeh."
Réžia: Brian Percival Hrajú: Geofrey Rush, Emily Watson, Sophie Nélisse
Premiéra: 16. január 2014 istribuuje: Barracuda Movie (spracované z materiálov distribučnej spoločnosti)